**Πρόσκαιρη επιδείνωση του καιρού με βροχές και καταιγίδες στα δυτικά, στα βόρεια και στη νησιωτική χώρα**

**Αθήνα, Κυριακή 4 Μαΐου 2014**

Σύμφωνα με το **Έκτακτο Δελτίο Επιδείνωσης Καιρού** που εκδόθηκε τις πρώτες πρωινές ώρες σήμερα από την **Εθνική Μετεωρολογική Υπηρεσία (ΕΜΥ),** **πρόσκαιρη** **επιδείνωση** θα παρουσιάσει ο καιρός **σήμερα Κυριακή 4/5** στα **δυτικά**, τα **βόρεια**, την **ανατολική και νότια νησιωτική** χώρα**.**

Πιο αναλυτικά:

1. **Ισχυρές βροχές και καταιγίδες** που θα συνοδεύονται **τοπικά από χαλαζοπτώσεις**, θα εκδηλωθούν στο **Βόρειο Ιόνιο**, στην **Ήπειρο**, στην **Δυτική Στερεά**, στην **Κεντρική** και στην **Ανατολική Μακεδονία** και στην **Θράκη**.
2. Στην **Κρήτη**, στις **Κυκλάδες**, στα νησιά του **Ανατολικού Αιγαίου** και στα **Δωδεκάνησα** θα εκδηλωθούν **βροχές και καταιγίδες** που θα συνοδεύονται από **τοπικές χαλαζοπτώσεις**. **Ισχυροί άνεμοι** θα πνέουν στο **Ανατολικό Αιγαίο** και στα **Δωδεκάνησα**.
3. Σταδιακή εξασθένηση των φαινομένων αναμένεται από τις βραδινές ώρες.

Οι πολίτες μπορούν να ενημερώνονται καθημερινά για την εξέλιξη των έκτακτων καιρικών φαινομένων, στα τακτικά δελτία καιρού της ΕΜΥ και στην ιστοσελίδα της ΕΜΥ στην ηλεκτρονική διεύθυνση [www.emy.gr](http://www.emy.gr).

Η **Γενική Γραμματεία Πολιτικής Προστασίας (www.civilprotection.gr)** **του Υπουργείου Δημόσιας Τάξης και Προστασίας του Πολίτη,** έχει ενημερώσει τις αρμόδιες υπηρεσιακά εμπλεκόμενες κρατικές υπηρεσίες, καθώς και τις περιφέρειες και τους δήμους της χώρας, ώστε να βρίσκονται σε **αυξημένη ετοιμότητα πολιτικής προστασίας**, προκειμένου να αντιμετωπίσουν άμεσα τις επιπτώσεις από την εκδήλωση των έντονων καιρικών φαινομένων**.**

Παράλληλα, η Γενική Γραμματεία Πολιτικής Προστασίαςσυνιστά στους πολίτες να είναι ιδιαίτερα προσεκτικοί κατά τις επόμενες ημέρες, μεριμνώντας για τη **λήψη μέτρων αυτοπροστασίας από** **κινδύνους που προέρχονται από την εκδήλωση των έντονων καιρικών φαινομένων, των χιονοπτώσεων και του παγετού**.

Ειδικότερα:

* Να ασφαλίσουν **αντικείμενα** τα οποία μπορεί να παρασυρθούν από τον άνεμο ή τη ραγδαία βροχόπτωση και να προκαλέσουν τραυματισμούς ή ζημιές.
* Να βεβαιωθούν ότι τα λούκια και οι υδρορροές των κατοικιών δεν είναι φραγμένα και λειτουργούν κανονικά.
* Σε περίπτωση εκδήλωσης **χαλαζόπτωσης να καταφεύγουν σε ασφαλή χώρο** και εφόσον έχουν ζώα να μεριμνούν ώστε και αυτά να βρίσκονται επίσης σε ασφαλή χώρο.
* Αν πρόκειται να **μετακινηθούν να ενημερωθούν για τον καιρό και για την κατάσταση του οδικού δικτύου**. Να **μεταβάλλουν το πρόγραμμα** των μετακινήσεών τους ώστε να αποφεύγουν την αιχμή των καιρικών φαινομένων και αν πρόκειται να μετακινηθούν να ενημερωθούν για τον καιρό και την κατάσταση του οδικού δικτύου και να πληροφορήσουν τους οικείους για τη διαδρομή που θα ακολουθήσουν.
* Να αποφεύγουν να διασχίζουν **χείμαρρους και ρέματα** πεζοί ή με το αυτοκίνητο κατά τη **διάρκεια εκδήλωσης** των επικίνδυνων καιρικών φαινομένων, καθώς επίσης και για **αρκετές ώρες** **μετά** το τέλος εκδήλωσής τους.
* Να **αποφεύγουν τις εργασίες υπαίθρου** και **δραστηριότητες σε θαλάσσιες και παράκτιες περιοχές** κατά τη διάρκεια εκδήλωσης των επικίνδυνων καιρικών φαινομένων.
* Να **ντύνονται κατάλληλα**.
* Να ακολουθούν πιστά τις **οδηγίες των κατά τόπους αρμοδίων φορέων**, όπως Τροχαία κλπ.

Για περισσότερες **πληροφορίες και οδηγίες αυτοπροστασίας** από τα ακραία καιρικά φαινόμενα, οι πολίτες μπορούν να επισκεφθούν τη **νέα ιστοσελίδα** της Γενικής Γραμματείας Πολιτικής Προστασίας στην ηλεκτρονική διεύθυνση [www.civilprotection.gr](http://www.civilprotection.gr) .